[{"text_idx": "#000000", "text": "NATO teadlane kirjeldab kognitiivset so\u0303japidamist kui \u201eaju kahjustamise viisi\u201c"}, {"text_idx": "#000001", "text": "NATO ametlikest dokumentidest selgub, et so\u0303jaline liit to\u0308o\u0308tab va\u0308lja uut nn kognitiivse so\u0303ja taktikat inimeste ajude ka\u0308tte saamiseks, et muuta igau\u0308ks meist potentsiaalseks relvaks."}, {"text_idx": "#000002", "text": "Vanglaplaneet toob teieni kaheksa osalise Ben Nortoni artikli, milles kirjeldatakse po\u0303hjalikult, et NATO ei tegele kognitiivsete relvade arendamisega mitte ainult kaitse, vaid ka ru\u0308nde ja u\u0308hiskonna kahjustamise eesma\u0308rgil. Muu hulgas hoiatatakse organisatsiooni dokumentides, et ka vastane kasutab seda taktikat ja inimesed vo\u0303ivad enesele teadmata ka\u0308ituda vaenlase tahte ja\u0308rgi."}, {"text_idx": "#000004", "text": "5. oktoobri paneeli alustas Franc\u0327ois du Cluzel, endine Prantsuse so\u0303java\u0308eohvitser, kes aitas 2013. aastal luua NATO innovatsioonikeskuse (iHub), mida ta on sellest ajast alates juhtinud oma baasist Norfolkis, Virginia osariigis."}, {"text_idx": "#000005", "text": "Kuigi iHub ro\u0303hutab oma veebisaidil, et \u201esellel platvormil va\u0308ljendatud arvamused ei kujuta endast NATO ega u\u0308hegi teise organisatsiooni seisukohti\u201c, on organisatsiooni sponsoriks NATO arenduse va\u0308ejuhatus (ACT), mida kirjeldatakse kui \u201eu\u0308hte kahest strateegilisest komandost NATO so\u0303jalise juhtimisstruktuuri eesotsas\u201c."}, {"text_idx": "#000006", "text": "Innovatsioonikeskuse na\u0308ol on seega tegemist omamoodi NATO sisemise uurimiskeskuse vo\u0303i mo\u0303ttekojaga. Selle teadusuuringud ei ole tingimata NATO ametlik poliitika, kuid neid toetab ja kontrollib otseselt NATO."}, {"text_idx": "#000007", "text": "2020. aastal tegi NATO arenduse ko\u0303rgem u\u0308lemjuhataja (SACT) du Cluzelile kui iHubi juhile u\u0308lesandeks viia la\u0308bi kuuekuuline uuring kognitiivse so\u0303japidamise kohta."}, {"text_idx": "#000008", "text": "Du Cluzel vo\u0303ttis oma uurimisto\u0308o\u0308 kokku 2021. aasta oktoobris toimunud vestlusringis. Ta alustas oma so\u0303navo\u0303ttu ma\u0308rkides, et kognitiivne so\u0303japidamine \u201eon praegu NATO jaoks u\u0308ks kuumemaid teemasid\u201c ja \u201eon viimastel aastatel muutunud so\u0303jalises terminoloogias korduvaks terminiks\u201c."}, {"text_idx": "#000009", "text": "Kuigi Du Cluzel on prantslane, ro\u0303hutas ta, et kognitiivse so\u0303japidamise strateegiat \u201eto\u0308o\u0308tavad praegu va\u0308lja minu juhid siin Norfolkis, USAs\u201c."}, {"text_idx": "#000010", "text": "NATO innovatsioonikeskuse juht esines PowerPoint-esitlusega ja avas selle provokatiivse slaidiga, milles kirjeldati kognitiivset so\u0303japidamist kui \u201elahingut aju pa\u0308rast\u201c."}, {"text_idx": "#000011", "text": "\u201eKognitiivne so\u0303japidamine on uus kontseptsioon, mis algab infosfa\u0308a\u0308rist, see on omamoodi hu\u0308briidso\u0303japidamine,\u201c so\u0303nas du Cluzel."}, {"text_idx": "#000012", "text": "\u201eSelle aluseks on u\u0308likiire u\u0308henduvus. Igau\u0308hel on olemas mobiiltelefon,\u201c ja\u0308tkas ta. \u201eSee saab alguse informatsioonist, kuna info on, kui nii vo\u0303ib o\u0308elda, kognitiivse so\u0303japidamise ku\u0308tus. Ku\u0308ll aga ulatub see kaugemale kui ainult informatsioon, mis on eraldiseisev operatsioon \u2013 infoso\u0303da on eraldi operatsioon.\u201d"}, {"text_idx": "#000013", "text": "Kognitiivne so\u0303japidamine kattub tehnoloogiahiidudest korporatsioonide ja massilise ja\u0308lgimisega, sest \u201esee ko\u0303ik on seotud suurte andmete kasutamisega,\u201c selgitas du Cluzel. \u201cMe toodame andmeid ko\u0303ikjal, kuhu me la\u0308heme. Iga minut, iga sekund, iga kord, kui kasutame internetti. Ja neid andmeid on a\u0308a\u0308rmiselt lihtne kasutada selleks, et teid paremini tundma o\u0303ppida ja neid teadmisi teie mo\u0303tlemise muutmiseks kasutada.\u201d"}, {"text_idx": "#000014", "text": "Loomulikult va\u0308itis NATO teadlane, et eeldatavad agressorid on va\u0308lisvaenlased, kes kasutavad kognitiivset so\u0303japidamist. Kuid samal ajal andis ta mo\u0303ista, et ka La\u0308a\u0308ne so\u0303jaline liit on va\u0308lja arendamas oma taktikat."}, {"text_idx": "#000015", "text": "Du Cluzel defineeris kognitiivset so\u0303japidamist kui \u201etehnoloogiate kasutamise kunsti eesma\u0308rgiga muuta inimsihtma\u0308rkide tunnetust\u201c."}, {"text_idx": "#000016", "text": "Ta ma\u0308rkis, et need tehnoloogiad ho\u0303lmavad NBICi valdkondi \u2013 nanotehnoloogiat, biotehnoloogiat, infotehnoloogiat ja kognitiivseid teadusi. Ko\u0303ik koos \u201emoodustavad need omamoodi va\u0308ga ohtliku kokteili, millega on vo\u0303imalik aju veelgi enam manipuleerida,\u201c to\u0303des Du Cluzel."}, {"text_idx": "#000017", "text": "Du Cluzel selgitas lisaks, et uus eksootiline ru\u0308nnakumeetod la\u0308heb infoso\u0303jast vo\u0303i psu\u0308hholoogilistest operatsioonidest (ingl psyops) palju kaugemale."}, {"text_idx": "#000018", "text": "\u201eKognitiivne so\u0303japidamine ei ole mitte ainult vo\u0303itlus selle vastu, mida me mo\u0303tleme, vaid pigem vo\u0303itlus meie mo\u0303tlemise viisi vastu, kui me suudame muuta seda, kuidas inimesed mo\u0303tlevad,\u201c u\u0308tles ta. \u201eSee on palju vo\u0303imsam ja la\u0308heb infoso\u0303jast ja psu\u0308hholoogilistest operatsioonidest palju kaugemale.\u201c"}, {"text_idx": "#000019", "text": "De Cluzel ja\u0308tkas: \u201eOn oluline mo\u0303ista, et see on ma\u0308ng meie tunnetuse ehk sellega, kuidas meie aju teavet to\u0308o\u0308tleb ja selle teadmisteks muudab, mitte ainult ma\u0308ng teabe vo\u0303i meie aju psu\u0308hholoogiliste tahkudega. See pole vaid tegevus selle vastu, mida me mo\u0303tleme, vaid ka selle vastu, kuidas me mo\u0303tleme, kuidas me infot to\u0308o\u0308tleme ja selle teadmisteks muudame.\u201c"}, {"text_idx": "#000020", "text": "\u201eTeisiso\u0303nu, kognitiivne so\u0303japidamine ei ole lihtsalt u\u0308ks so\u0303na ega infoso\u0303ja teine nimetus. See on so\u0303da meie individuaalse protsessori, meie aju vastu.\u201d"}, {"text_idx": "#000021", "text": "NATO teadlane ro\u0303hutas, et \u201eso\u0303janduses on see a\u0308a\u0308rmiselt oluline\u201c, sest \u201earendades uusi relvi ja viise, on sel potentsiaali kahjustada aju, on potentsiaali kaasata neuroteadust ja tehnoloogiat paljudesse, paljudesse erinevatesse la\u0308henemisviisidesse, et mo\u0303jutada inimo\u0308koloogiat... sest nagu te ko\u0303ik teate, et tsiviiltehnoloogiat on va\u0308ga lihtne so\u0303jaliseks tehnoloogiaks muuta\u201d."}, {"text_idx": "#000022", "text": "Ra\u0308a\u0308kides sellest, kes vo\u0303iksid olla kognitiivse so\u0303japidamise sihtma\u0308rgid, selgitas du Cluzel, et selleks on igau\u0308ks meist."}, {"text_idx": "#000023", "text": "\u201eKognitiivne so\u0303japidamine on universaalne, alates u\u0308ksikisikust kuni riikide ja rahvusvaheliste organisatsioonideni,\u201c so\u0303nas ta. \u201eSelle tegevusvaldkond on u\u0308lemaailmne ja eesma\u0308rk on haarata inimese u\u0308le nii tsiviil- kui ka so\u0303jalise iseloomuga kontroll.\u201d"}, {"text_idx": "#000024", "text": "Ta ma\u0308rkis, et ka erasektor on rahaliselt huvitatud kognitiivse so\u0303japidamise uuringute edendamisest: \u201eMaailma ulatuslikud investeeringud neuroteadustesse viitavad sellele, et kognitiivne valdkond on to\u0303ena\u0308oliselt u\u0308ks tuleviku lahinguva\u0308lju.\u201d"}, {"text_idx": "#000025", "text": "Kognitiivse so\u0303japidamise areng muudab so\u0303jalist konflikti tundmatuseni, u\u0308tles du Cluzel, lisades \u201ekaasaegsele lahinguva\u0308ljale kolmanda suure lahingumo\u0303o\u0303tme: fu\u0308u\u0308silisele ja informatsioonilisele mo\u0303o\u0303tmele lisandub nu\u0308u\u0308d ka kognitiivne mo\u0303o\u0303de.\u201d"}, {"text_idx": "#000026", "text": "See \u201eloob uue konkurentsiruumi va\u0308ljaspool seda, mida nimetatakse viieks operatsioonide valdkonnaks ehk maa-, mere-, o\u0303hu-, ku\u0308ber- ja kosmosevaldkonnaks\u201c. So\u0303japidamine kognitiivsel areenil mobiliseerib laiemat lahinguruumi, kui seda suudavad u\u0308ksnes fu\u0308u\u0308siline ja informatsiooniline mo\u0303o\u0303de.\u201d"}, {"text_idx": "#000027", "text": "Lu\u0308hidalt o\u0308eldes on inimesed ise selles uudses hu\u0308briidso\u0303japidamisviisis maa-, mere-, o\u0303hu-, ku\u0308ber- ja kosmosevaldkonna ko\u0303rval uus oluline valdkond."}, {"text_idx": "#000028", "text": "Ja\u0308rgmine osa: NATO kognitiivse so\u0303japidamise uuring hoiatab nn varjatud viienda kolonni eest"}, {"text_idx": "#000029", "text": "Lajata tehnoloogiahiidude tsensuurile ja jaga seda artiklit!"}, {"text_idx": "#000030", "text": "Kindlasti liitu ka Vanglaplaneedi uudiskirjaga,sest siis jo\u0303uab oluline info otse Sinu e-postkasti."}, {"text_idx": "#000034", "text": "USA senaator salastatud Ukraina u\u0308levaatest: So\u0303japealikud tahavad tu\u0308hja ts\u030cekki, ilma et vo\u0303itu na\u0308ha oleks"}, {"text_idx": "#000038", "text": "Prantsusmaa otsib tehisintellekti abil ebaseaduslikke basseine"}]